CELEX: 62017TA0493
Language: lt
Date: 2018-11-29 00:00:00
Title: Byla T-493/17: 2018 m. lapkričio 29 d. Bendrojo Teismo sprendimas byloje WL / ERCEA (Viešoji tarnyba — Sutartininkai — Administracinis tyrimas — Bandomojo laikotarpio pratęsimas — Parengiamasis aktas — Atleidimas iš darbo — Pranešimas elektroniniu laišku apie atleidimą iš darbo — Skundo pateikimo terminas — Eigos pradžia — Nepriimtinumas — Esminių procedūros reikalavimų laikymasis — Sprendimas atleisti iš darbo pasibaigus bandomajam laikotarpiui — Pasitikėjimo praradimas — Atsakomybė — Prašymas surengti posėdį, pateiktas ieškinyje ir nepakartotas pagal Procedūros reglamento 106 straipsnio 2 dalį)

4.2.2019   
            
            
               LT
            
            
               Europos Sąjungos oficialusis leidinys
            
            
               C 44/36
            
         
      2018 m. lapkričio 29 d. Bendrojo Teismo sprendimas byloje WL / ERCEA
      
      (Byla T-493/17) (1)
      
      ((Viešoji tarnyba - Sutartininkai - Administracinis tyrimas - Bandomojo laikotarpio pratęsimas - Parengiamasis aktas - Atleidimas iš darbo - Pranešimas elektroniniu laišku apie atleidimą iš darbo - Skundo pateikimo terminas - Eigos pradžia - Nepriimtinumas - Esminių procedūros reikalavimų laikymasis - Sprendimas atleisti iš darbo pasibaigus bandomajam laikotarpiui - Pasitikėjimo praradimas - Atsakomybė - Prašymas surengti posėdį, pateiktas ieškinyje ir nepakartotas pagal Procedūros reglamento 106 straipsnio 2 dalį))
      (2019/C 44/46)
      Proceso kalba: italų
      
         Šalys
      
      
         Ieškovė: WL, atstovaujama advokato F. Elia
      
         Atsakovė: Europos mokslinių tyrimų tarybos vykdomoji įstaiga, atstovaujama F. Sgritta ir M. Chacón Mohedano, padedamų advokato A. Dal Ferro
      
         Dalykas
      
      SESV 270 straipsniu grindžiamas prašymas, pirma, panaikinti ERCEA sprendimą atleisti iš darbo, apie kurį ieškovei žodžiu pranešta 2017 m. sausio 10 d., nedelsiant atkurti darbo santykius ir nurodyti ERCEA sumokėti iki to laiko nesumokėtą darbo užmokestį, antra, panaikinti 2016 m. spalio 28 d. ERCEA sprendimą pratęsti ieškovės bandomąjį laikotarpį ir konstatuoti, kad šis bandomasis laikotarpis pasibaigė 2016 m. lapkričio 1 d., trečia, panaikinti administracinio tyrimo, kurį atliko Komisijos tyrimų ir drausmės tarnyba (IDOC), aktus ir 2016 m. lapkričio 7 d. šio tyrimo ataskaitą, taip pat nurodyti pašalinti šį tyrimą iš personalo valdymo informacinės sistemos ir bet kokios kitos Europos Sąjungos institucijų duomenų bazės, ketvirta, panaikinti 2016 m. gruodžio 22 d. ERCEA sprendimą atleisti iš darbo, kuris ieškovei buvo atsiųstas 2017 m. sausio 24 d., nedelsiant atstatyti darbo santykius ir nurodyti ERCEA sumokėti kompensaciją už žalą, padarytą nesumokėjus darbo užmokesčio nuo atleidimo iš darbo dienos iki teismo sprendimo paskelbimo, nes nebuvo grąžinta į pareigas, nurodyti ERCEA atlyginti žalą, kurią sudaro darbo užmokesčio netekimas iki sutarties galiojimo pabaigos ir kuri siekia 39 000 EUR ir, penkta, bet kuriuo atveju nurodyti ERCEA sumokėti ieškovei 300 000 EUR kompensaciją arba kitą didesnę ar mažesnę sumą, kuri būtų pripažinta teisinga, dėl didelio pakenkimo ieškovės asmeniniam ir profesiniam įvaizdžiui ir reputacijai.
      
         Rezoliucinė dalis
      
      
                  1.
               
               
                  Atmesti ieškinį.
               
            
                  2.
               
               
                  Priteisti iš WL bylinėjimosi išlaidas.
               
            
         (1)  OL C 318, 2017 9 25.